
az önkormányzat 2019. évi költségvetésének végrehajtásáról szóló ../2020.(……) önkormányzati rendelethez. 

Az Államháztartásról szóló 2011. évi CXCV. törvény, valamint a törvény végrehajtása tárgyában megjelent 368/2011. (XII.31.) Kormányrendelet alapján a gazdálkodási évet követően az éves pénzügyi terv végrehajtásáról a Képviselő-testületnek be kell számolni.

A 2019. évről szóló pénzügyi beszámolót a fenti jogszabályokban előírt szerkezeti rendben és a javasolt tájékoztató szerinti mérlegeket és kimutatásokat csatolva terjesztem a Tisztelt Képviselő-testület elé.
Önkormányzatunk 2019. évi költségvetésének jóváhagyása során fő célkitűzésként fogalmazódott meg az önkormányzat által ellátandó feladatok pénzügyi hátterének biztosítása, az intézményeink biztonságos, zavartalan működési feltételeinek megteremtése. A 2019. évi költségvetésünk is szigorú gazdálkodást követelt meg, ami meg is valósult. Az év közben belépő új feladatokat az előző évi takarékos gazdálkodásnak köszönhetően jól tudtuk kezelni.
Önkormányzatunk a betervezett bevételeit beszedte, az állami támogatás teljes egészében folyósításra került, évközi módosítások során összege kismértékben módosult. A működési bevételeink növekedtek, a közhatalmi bevételeink jelentős összeggel meghaladták a tervezetet. Az iparűzési adó a legnagyobb összegű helyi adó, a tervezettnél jóval nagyobb összeget fizettek be a vállalkozók. A 2019. évi decemberi iparűzési adó feltöltésből több mint 121 millió forint érkezett számlánkra. Ezen összegről csak a májusi bevalláskor derül ki, hogy túlfizetés, vagy tényleges bevétel lesz-e belőle.
A rendelkezésre álló forrásaink jelentősebb hányadát, működési kiadások fedezetére használtuk fel. A működési kiadásokon belül a személyi kiadások növekedtek, a kötelező béremeléseket végre hajtottuk (soros, és minimálbér emelkedés) a köztisztviselőknél illetményalap emelésére is sor került. A központi járulékcsökkentési intézkedés ellenére (a Szociális hozzájárulás összege 2.0% ponttal csökkent) a munkáltatót terhelő járulék költsége kis mértékben emelkedett az előző évi kiadásokhoz viszonyítva. Központi béremelés ebben az évben sem volt. Az önkormányzatoktól a pénzbeli ellátások támogatását elvonták, pályázati úton lehet ilyen forráshoz jutni, de önkormányzatunk a magas települési adóerő-képesség miatt nem pályázhat. Önerőből kellett finanszírozni a feladatot. A felhalmozási kiadások egy részét az előző időszakról áthúzódó feladatok befejezésére, valamint az erre az évre meghatározott feladatok elvégzésére fordítottuk, melyet az 5. számú mellékletben mutatunk be. 
A 2019. évben Önkormányzatunknak hitelállománya nem volt.

Az éves költségvetésünket hiánnyal terveztük, a hiány fedezete az előző évi maradvány felhasználása 945 029 e Ft, amely fedezetet teremtett 473 717 e Ft tartalékképzéshez.
Önkormányzatunk a Szolnoki Kistérség Többcélú Társulásban szociális, egészségügyi feladatok ellátásában vett részt 
1.Bevételi források és azok teljesítése
Önkormányzatunk módosított bevételi előirányzatai teljesültek.

Az 2 011 172 e Ft eredeti és 2 151 409 e Ft módosított előirányzatunk 2 467 764 e Ft-ban realizálódott, melyet tételesen mutat be az 1. melléklet. A 2. melléklet az önállóan működő és gazdálkodó, valamint önállóan működő intézmények bevételeit szemlélteti. 
Működési célú támogatások ÁHT-on belülről
A helyi önkormányzatok általános működésének támogatása, az adóerő-képesség számítása után elvonásra kerül 147 935 e Ft. A megemelkedett egy főre jutó iparűzési adó összeg miatt, további 21 815 e Ft összeg befizetésére kötelezték önkormányzatunkat szolidalítási hozzájárulás címen. A hivatal működésére megállapított 96 638 e Ft, valamint a többi feladat finanszírozásának elvonása után 1 103 e Ft bérkompenzáció került folyósításra.

A köznevelési feladatokra teljes egészében megkaptuk az állami támogatást, év közben a gyermeklétszám változása, valamint az óvodapedagógusok minősítéséből adódó többletkiadás támogatása és az óvoda pedagógus munkáját segítők minimálbér emelkedése miatt a támogatás összege emelkedett.

A gyermekjóléti feladatoknál (étkezésben résztvevők száma nőtt) év közben változtattunk a létszámon, a bölcsődei ellátás támogatása év közben kis mértékben módosult. A 2019. évben ingyenes szünidei gyermekétkeztetésre 37 e Ft összeget igényelt önkormányzatunk.

A szociális és egyéb pótlékokat is teljes összegben finanszírozta a központi költségvetés. A közfoglalkoztatás előirányzata egyezik a teljesítéssel. 

A felhalmozási célú támogatások, az államháztartáson belülről finanszírozott pályázathoz kapcsolódó összegek. 

A közhatalmi bevételek: a tervezett 703 000 e Ft eredeti előirányzathoz képest 1 012 928 e Ft-ra teljesült.
Az építményadó tervezett bevétele 160 000 e Ft, ami 167 817 e Ft összegben teljesült. Martfű Város Önkormányzatának jelentős bevételt jelent a helyi iparűzési adó összege, melyet 520 000 e Ft-ra terveztünk, teljesítése 819 113 e Ft-ban realizálódott. A nagymértékű iparűzési adóbevétel oka, hogy a 2018. évi december havi feltöltések reális összegek voltak a vállalkozások részéről, a májusi bevalláskor ezt tudtuk realizálni. Ez a szeptemberi előírást megemelte a márciusi összeghez képest 120 000 e forinttal. 2019. decemberében feltöltés címen 190 millió Ft érkezett számlánkra, amiről csak 2020. májusban (vírusvédekezés miatt határidőt módosítottak, legkésőbb szeptemberben) tudjuk megállapítani, hogy a feltöltésből túlfizetés, vagy tényleges bevétel képződik

A gépjárműadó tervezett bevétele 13 500 e Ft, ami 15 810 e Ft összegben teljesült.

Az idegenforgalmi adó bevétel teljesült. 

A működési bevételeink teljesítése a módosított előirányzathoz viszonyítva 105.91 %-os teljesítést mutat. A bevételek az egészségház költségeinek megtérítéséből, temetkezési szolgáltatási díjakból, bérlakások és az egyéb bérlemények bérleti díjából, valamint a közüzemi költségeinek továbbszámlázásából származik. A működési bevételek közé tartozik a Művelődési Központ bevétele is: mozi, színház, egyéb rendezvények bevétele. Itt szerepel a BÁCSVÍZ Zrt. által fizetett vízi-közmű bérleti díja is, mint tulajdonosi bevétel. A gyermekétkeztetés szolgáltatás igénybevétel jelentős mértékben emelkedett, a térítési díj-bevétel ez által növekedett. Az Áfa bevételek (visszaigénylés), az új számviteli változás miatt összevezetésre került az Áfa befizetésekkel, ezért csak egyenlege látható. Az egyéb működési bevételek között az energiaszolgáltatók elszámolásának visszafizetett összegeit tartjuk nyilván. Ezen a soron szerepel a visszafizetésre kötelezett segélyek befolyt összege.
Felhalmozási bevételek 
A volt bérlakások értékesítéséből beérkezett részleteket tartjuk nyilván ezen a soron. A feleslegessé váló használhatatlan járművek értékesítési bevételeit is itt számoljuk el (ISEKI kistraktor, irodaeszközök). A Nonprofit Kft. megszűnésével kapcsolatos pénzkészletet is itt tartjuk nyilván.
Működési célú átvett pénzeszközök

Ezen a soron szerepel a visszafizetésre kötelezett segélyek befolyt összege. Vállalkozásoktól támogatás címen átvett pénzeszközök. (Karácsony, Autómentes nap)
Felhalmozási célú átvett pénzeszközök
Az energetikai felújításhoz nyújtott kölcsönök visszafizetését számoljuk el ezen a rovaton, valamint a Nonprofit Kft. megszűnésével kapcsolatos felhalmozási célú pénzeszközöket.

3. Kiadások alakulása
Forrásaink döntő hányadát intézményeink működtetésére fordítottuk, ezáltal az önkormányzati feladatellátást jó színvonalon biztosítani tudtuk. A kötelező szinten tartáson túl szakmai fejlesztésre és a működési színvonal javítására is rendelkezésre álltak a források. A kötelezettségvállalás és az előirányzatok teljesítésének figyelésével, folyamatos egyeztetésekkel, elmondható, hogy ebben az évben is a megadott előirányzatokon belül maradtak a kiadások. Az intézmények finanszírozása a megadott előirányzatokon belül megtörtént a 6. melléklet szerint. Ebben az évben a működési bevételeink meghaladták a működési kiadásainkat. Tovább folytatódtak az energia-megtakarítást célzó beruházások, felújítások elvégzése, továbbgondolása. Ezeket a megtakarításokat külön táblázatban mutatjuk ki. 
Személyi kiadások: a személyi kiadások az eredeti kiadásokhoz képest jelentősen nőttek, amit a közcélú foglalkoztatás emelte meg jelentősen, de közrejátszott a bérkompenzáció, a pótlékok, valamint a normatív jutalom juttatása. A módosított előirányzathoz viszonyítva 96,58 %-ra teljesült, a járulékok követve a személyi kiadásokat 96,65 %-ra teljesültek. A rendszeres havi béreket zökkenőmentesen, határidőre kifizettük. Bérnövekményként a kötelező minimálbérre kiegészítést, a bértábla szerinti soros átsorolásokat végeztük el. A köztisztviselőknél az Önkormányzat illetményalap növelést hajtott végre, 47 000.- forint összegre emelte a központi intézkedések alapján 13 éve változatlan alapot.
A dologi kiadásokat folyamatos kontroll alatt tartva, a módosított előirányzathoz képest 81,88 %-os teljesítéssel realizáltuk. Minden intézmény a kért takarékossági intézkedéseket betartotta, a központosított beszerzéseknek is érezni a költségcsökkentő hatását. Az energia megtakarító beruházásoknak is nagy szerepe van a költségcsökkenésben, de ide sorolható a kedvező téli időjárás is. 
A civilszervezetek és a sportszervezetek támogatása: a Képviselő-testület által meghatározott összegeket biztosítottuk a civil, és a sportszervezetek részére. Év végén minden civil, és sportszervezet elszámolt a támogatással, egy hiánypótlásra felszólítás történt. 
A ellátottak pénzbeli juttatása: 2015. évben jelentős mértékben átalakult a szociális juttatások rendszere. Az önkormányzat megalkotta helyi rendeletét és a továbbiakban az adóerő képesség figyelembe vételével lehet központi finanszírozásra pályázni. Önkormányzatunk a magas adóerő képesség miatt nem pályázhat, ezért saját költségvetésünkből gazdálkodjuk ki a juttatások fedezetét. Önkormányzatunk 2019. évben 14 300 e Ft támogatást irányzott elő, melyet az EFOP pályázat mentorált személyeknek adott juttatás 4 370 e Ft összeggel emelt. A tényleges kiadás 81,98%-ra teljesült.
Felhalmozási feladataink: Önkormányzatunk 2019. évben sokrétű felhalmozási feladatokat végzett. A pályázatok megvalósítása során jelentkeztek pénzügyi nehézségek, egyrészt a felújítások során felmerült, előre nem látható elvégzendő feladatok miatt, másrészt a pályázatok beadási ideje, és a kivitelezés közötti nagy időintervallum, és az építőipari nem várt magas infláció következtében, jelentős önerő összegekkel biztosítottuk a feladatok megvalósítását. A legfontosabbak és legnagyobb összegűek pályázathoz kapcsolódnak, Munkácsy úti óvoda átalakítás, és sportudvar kialakítás. Az előző évek energetikai megtakarításait külön táblázatban mutatjuk be. Az intézményekben is sikerült a legfontosabb felhalmozási feladatokat elvégezni. Az elkezdett beruházások nagy részének pénzügyi teljesítése 2019. év II. félévben valósult meg, melyet a 2019. évi eredeti költségvetésben terveztünk. Az el nem végzett, valamint a folyamatban lévő felhalmozási feladatokat 2020. évben folytatjuk a tervezet szerint. A felhalmozási feladatok az eredeti előirányzathoz viszonyítva 63,49%-ra teljesültek, a módosított előirányzathoz képest 59,78%. Az Önkormányzat 2019. évi felhalmozási kiadásait az 5. mellékletben tételesen mutatjuk be.

4. A maradványok változásának tartalma és okai
Önkormányzatunk jelentős pénzkészlettel zárta a 2018. évet, ezáltal a 2019. évi megállapított maradvány összege 945 029 e Ft. A kötelezettséggel terhelt maradvány önkormányzati szinten 498 082 e Ft. A szabadon felhasználható maradvány összege 446 947 e Ft. Ezek az összegek a 2019. évi gazdálkodást érintették. 

2019. évről a 2020. év maradvány összege kis mértékben növekedett - legfőbb oka az iparűzési adó magas bevétele -, összege 982 517 e Ft. A kötelezettséggel terhelt maradvány 19 844  e Ft, a szabad maradvány összege 962 673 e Ft. A kötelezettséggel terhelt maradvány összege a pályázatokhoz biztosított előlegek, egyéb szerződésekkel lekötött összegek, valamint jogszabály által elkülönített pénzeszközök. A 2019. évről 2020. évre áthúzódó kifizetetlen számla tartozásokat is a kötelezettségek között szerepeltetjük. A 2019 évben keletkezett, kimutatott maradvány összege az önkormányzat 2020. évi gazdálkodásába épül be, melyet a 17. sz. melléklet tartalmazza
5. Értékpapír és hitelműveletek alakulása
Részesedésünk alakulása: 

· Előző évekről 1 e Ft Tisza Cipő Zrt. részesedés.

· 2013. évben vásárolt 67 e Ft BÁCSVÍZ Víz-és Csatornaszolgáltató Zártkörűen Működő Részvénytársaság részesedés.

Önkormányzatunk tulajdonában 2019. évben nem volt Állampapír.

A 2019. évben az önkormányzatnak nincs hitelállománya.
6. A vagyon alakulása
2019. évben is vagyonnövekményt ért el Önkormányzatunk. Az Eszközök mérleg szerinti értéke 331 216 e Ft-tal nőtt az előző évhez képest. 2019. évi növekedés jelentősebb összege a felhalmozási kiadások növekménye az előző évhez képest (283 794 e Ft), valamint a pénzeszközök állományának növekedése. 2019. évben az önkormányzat vagyona után 189 734 e Ft értékcsökkenést számoltunk el. A selejtezett eszközök összege bruttó 15 684 e Ft, elszámolt ÉCS: 15 153 e Ft, nettó értéke 531 e Ft volt. Az eszközök 88,76%-át a Szakképző iskola régi eszközeiből (cipős gépek, varrógépek, iskolapadok, bútorok) selejteztük. A beruházások mérleg szerinti összege jelentősen csökkent, aktiváltuk az előző 2018. évről áthúzódó beruházásokat, a 2020. évre áthúzódó beruházások összege alacsonyabb volt, mint az előző évben. A részesedések összege a Nonprofit Kft megszűnésével csökkent. A vagyonkezelésbe adott eszközök csökkenésének oka a Nonprofit Kft nyilvántartásából visszavezettük a bérlakásokat, és az egyéb eszközöket.
A készpénz állomány az előző évi 919 673 e Ft-ról 981 562 e Ft-ra növekedett 2019. december 31-én. A követelések összege nőtt, a költségvetési évben esedékes követelés a Karsainé féle esedékes követelést, valamint a bérlakás, a hulladékkal kapcsolatos hátralékokat, a helyi adó tartozásokat tartalmazza. A költségvetési évet követő 350 108 e Ft összeg - 2019. évben bevallott- a helyi iparűzési adó 2020. március 15-ig esedékes befizetéseket tartalmazza. A követelés jellegű elszámolások a Nonprofit Kft. megszűnésével kapcsolatos tőkevisszapótlás kötelezettség összegével csökkent. A passzív időbeli elhatárolások csökkenése a felhalmozási kiadásokra kapott pályázati összegeket tartalmazza, a csökkenés az elhatárolásokból átvezetett értékcsökkenés fedezetének összege.
Tisztelt Képviselő-testület!

Az önkormányzat 2019. évi bevételeit az 1. melléklet mutatja be
Az önállóan működő és gazdálkodó, valamint önállóan működő intézményeinek 2019. évi bevételeit bemutató 2. melléklet alapján látható.

Az önkormányzat összesített kiemelt kiadási előirányzatainak teljesítését a 3. mellékletben mutatjuk be
A 4. mellékletben az önállóan működő és gazdálkodó, valamint önállóan működő intézményeinek intézményenkénti működési kiadásait, valamint létszámadatait közöljük. 

Az önkormányzat felhalmozási kiadásait az 5. mellékletben felsorolt feladatok és jogcímek szerint mutatjuk be.
Az önkormányzat önállóan működő és gazdálkodó, valamint önállóan működő intézményeinek költségvetési támogatása a 6. mellékletben látható.
Az Önkormányzat működési célú és felhalmozási célú bevételeit és kiadásait, annak mérlegét a 7. melléklet mutatja be
Az önkormányzat adósság keletkeztető ügyleteinek fizetési kötelezettség megállapítását a 8. számú melléklet tartalmazza

Martfű Város Önkormányzatának 2019. évi költségvetési pénzügyi mérlegét a 9. melléklet mutatja be 
A 10. mellékletben részletezve látható az önkormányzat többéves elkötelezettséggel járó kiadásait.

A Környezetvédelmi Alap felhasználását a 11. melléklet mutatja be.
Az Önkormányzat kiadási előirányzatának teljesítését a 12. mellékletben részletezettek szerint látható. 

A Polgármesteri Hivatal költségvetésének teljesítését a 13. melléklet mutatja be 
Az Önkormányzat kötelezően ellátandó és önként vállalt feladatainak kiadási és bevételi teljesítését feladatonként a 14. mellékletben mutatjuk be.
A pályázati projektek elszámolásait a 15. melléklet adatai alapján látható
Az Önkormányzat közvetett támogatásainak teljesítését jogcímenként és összegenként részletezve a 16. melléklet mutatja be.
Az Önkormányzat 2019. évi maradvány kimutatását a 17. melléklet alapján mutatja be.

Az önkormányzat és intézményei összevont vagyonmérlegét a 18. mellékletben látható.

Az önkormányzati és intézményi vagyon forgalomképesség szerinti kimutatását a 19. mellékletben mutatjuk be
Az önkormányzat energia megtakarítás bemutatását a 20.- 21. melléklet szemlélteti.

A 22. melléklet a költségvetési évet követő három év előirányzatok keretszámait tartalmazza
Továbbá mellékeljük:

· Nyilatkozatot, a 370/2011. (XII.31.) Kormányrendelet melléklete szerint.

Martfű, 2020. május 25.

Tisztelettel:
Dr. Papp Antal








   polgármester

Látta: Szász Éva

              jegyző

